Die Internasionale Toerismebemarkingbystandskema (ITMAS) voorsien gedeeltelike vergoeding aan besighede om sekere kostes aangegaan vir bedrywighede wat gemik is daarop om toerisme na Suid-Afrika te bemark, te betaal.
Een van die skema se oogmerke is om Suid-Afrikaanse maatskappye aan te moedig en te help om hul produkte aan die buitelandse mark bekend te stel deur deel te neem aan erkende buitelandse tentoonstellings wat geskik geag word vir bevordering van Suid-Afrika se toerismehandel. Die skema verleen ook bystand aan opkomende maatskappye om aan die Durban Indaba deel te neem.
Vir ander tentoonstellings, moet aansoekers 'n gedetailleerde profiel van die tentoonstelling wat hulle wil bywoon, verskaf.
Vir meer besonderhede in verband met die skema, asook vereistes vir deelname, verwys na die Riglyne in verband met die Internasionale Toerismebemarkingbystandskema.
Belangstellende besighede moet by die Departement van Omgewingsake en Toerisme aansoek doen om as deelnemers aan die skema te registreer. Aansoeke om registrasie sal geëvalueer word om seker te maak dat hulle aan die vereistes voldoen en aansoekers sal verwittig word of hulle aanvaar is of nie.
Die aansoekvorm vir registrasie - Aansoek om Registrasie om aan die Internasionale Toerismebemarkingbystandskema (ITMAS) deel te neem - kan hier afgelaai word of op versoek van die Departement van Omgewingsake en Toerisme en ook van die Wes-Kaapse Departement van Ekonomiese Ontwikkeling en Toerisme verkry word.
Nadat u besigheid as deelnemer aan die skema aanvaar is, moet u die Aansoek om Finansiële Bystand vir die Produksie en Verspreiding van Internasionale toerismebemarkingsmateriaal invul om 'n eis om finansiële bystand in te dien.
Dit is u verantwoordelikheid om goedkeuring te verkry voor enige skema-verwante uitgawes aangegaan word. Die ingevulde vorm moet aan bogenoemde adres gestuur word.
Onbekende staatstaal of akroniem Kyk in die WOORDELYS?